EkBass/fiwiki-20250220-pages-articles huggingface dataset:
Ford Focus RS WRC 08

Ford Focus RS WRC 08 on Fordin ralliauto, joka teki debyyttinsä Saksan MM- rallissa kaudella 2008. Autolla voitettiin vain yksi ralli Mikko Hirvosen ajamana Japanissa 2008. == Rallin MM-sarjan tulokset == Fordin tehdastiimin tulokset Rallin MM-sarjassa. Kausi Renkaat Kuljettaja 1 2 3 4 5 6 7 8 9 10 11 12 13 14 15 Pisteet Sijoitus 2008 MON SWE MEX ARG JOR ITA GRE TUR FIN GER NZL ESP FRA JPN GBR rowspan="5" 173 rowspan="5" 2. Mikko Hirvonen 4 3 3 2 1 8 Jari-Matti Latvala 9 Kesk. 2 2 François Duval 4 3 Khalid Al Qassimi 14 21 12 16 2009 IRE NOR CYP POR ARG ITA GRE POL FIN AUS ESP GBR rowspan="4" 140 rowspan="4" 2. Mikko Hirvonen 3 2 2 2 Kesk. Jari-Matti Latvala 14 3 12 Kesk. 6 Khalid Al Qassimi 8 8 8 15 6 9 19 14 19 2010 SWE MEX JOR TUR NZL POR BUL FIN GER JPN FRA ESP GBR – – Khalid Al Qassimi 13 9 Kesk. 8 Kesk. 13 7 11 Fordin kakkostiimin tulokset Rallin MM-sarjassa. 2009 IRE NOR CYP POR ARG ITA GRE POL FIN AUS ESP GBR rowspan="5" 80 rowspan="5" 3. Urmo Aava 10 8 Matthew Wilson 7 7 5 Kesk. 5 6 13 5 8 6 7 6 Henning Solberg 4 4 18 5 3 8 14 3 30 7 9 5 Krzysztof Hołowczyc 6 2010 SWE MEX JOR TUR NZL POR BUL FIN GER JPN FRA ESP GBR 176 4. Marcus Grönholm 21 Matthew Wilson 7 16 5 7 6 6 9 6 6 22 8 6 7 Henning Solberg 6 6 9 25 7 Kesk. Kesk. 7 6 Per-Gunnar Andersson 7 François Duval Kesk. Juha Kankkunen 8 Liu Caodong Kesk. Mattias Therman 24 14 Ken Block 12 9 Fordin yksityistiimin tulokset Rallin MM-sarjassa. 2009 IRE NOR CYP POR ARG ITA GRE POL FIN AUS ESP GBR 23 5. Federico Villagra 7 7 4 Kesk. 4 11 8 8 Matti Rantanen 5 Mattias Therman 15 2010 SWE MEX JOR TUR NZL POR BUL FIN GER JPN FRA ESP GBR 58 5. Federico Villagra 7 7 6 9 8 8 7 15 == Aiheesta muualla == *Ford Focus RS WRC 08 Juwra.com Focus RS WRC 2008
Jaakko Manni

Jaakko Antero Manni (26. toukokuuta 1945 Hällnäs, Västerbotten – 31. maaliskuuta 1974 Rovaniemi)Viimeinen hyppy, Lapin Kansa, 2024, No 74, sivu 38 oli suomalainen mäkihyppääjä.Urheilumme kasvot Osa 1, Manni, Jaakko Antero, sivu 768. Vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1979 Ounasvaaran Hiihtoseuraa edustanut Manni tunnettiin hyvänä kansallisen tason mäkihyppääjänä, mutta hän ei milloinkaan onnistunut tekemään läpimurtoa huipulle. Maaliskuussa 1974 Manni kaatui Rukan suurmäessä järjestetyn kilpailun koekierroksella. Valmentaja Matti Pullin mukaan hän ponnisti liian aikaisin, jolloin hyppy lähti menemään ”yli”. Alastulovaiheessa Manni paiskautui rinteeseen pää edellä ja menetti välittömästi tajuntansa. Manni kuoli ambulanssissa matkalla Kuusamosta Oulun yliopistolliseen keskussairaalaan. Koekierros suoritettiin onnettomuudesta huolimatta loppuun, mutta varsinainen kilpailu peruutettiin kovan tuulen vuoksi. Manni voitti joukkuemäen SM-hopeaa vuonna 1971 ja pronssia vuonna 1973. Kouvolan SM-kisoissa vuonna 1969 manni oli ensimmäisen kierroksen jälkeen toisena, mutta epäonnistuminen toisessa hypyssä pudotti hänet seitsemänneksi. Vuonna 1966 hän oli kuudes ja seitsemäs vuonna 1970. Manni voitti Ounasvaaran uudenvuodenkisat vuonna 1971. Salpausselällä Manni oli parhaimmillaan seitsemäs, Rukalla kymmenes ja Puijolla kahdestoista. USAn kiertueella vuonna 1970 hän oli Eau Clairessa toinen, Madisonissa kolmas ja Westbyssä seitsemäs. Manni oli syntynyt Ruotsin Hällnäsissa Västerbottenissa alueella, jossa tuhannet rovaniemeläiset olivat evakossa Lapin sodan aikana. Hän muutti myöhemmin Kemiin, mutta asui enimmäkseen Rovaniemellä, jossa oli kirjoilla kuollessaan. Manni oli käynyt metallialan ammattikurssin ja toimi laitosmiehenä. Hän pelasi kesäisin jalkapalloa muun muassa Rovaniemen Reippaassa ja Kemin Palloseurassa. Manni harrasti pujottelua, hiihtoa, keilailua, kalastusta ja metsästystä. == Lähteet == Luokka:Suomalaiset mäkihyppääjät Luokka:Vuonna 1945 syntyneet Luokka:Vuonna 1974 kuolleet
Hila-luokan kelirikkovene

Hila-luokan kelirikkovene on Suomen merivoimien käytössä oleva kuljetusalusluokka, joka on suunniteltu rannikkolinnakkeiden väliseen henkilöstö- ja täydennyskuljetusliikenteeseen loppusyksyn ja alkukevään kelirikko-olosuhteissa. Niitä voidaan käyttää myös tietyin rajoittein hinaustoiminnassa. Luokan neljä alusta ovat valmistuneet vuosina 1991–1994. Hila-luokan aluksissa on kiinteälapainen potkuri, jota pääkone pyörittää hydraulisen voimansiirron kautta. Hydraulinen voimansiirto sietää paremmin jääajon ajoittaista kovaa kuormitusta mekaaniseen voimansiirtojärjestelmiin verrattuna. Alukset ovat teräsrunkoisia. Alusluokan käyttöaika rajoittuu pääasiassa siihen osaan vuotta, kun avovedessä kulkevat alukset eivät kykene liikennöimään, eikä jääpeite kestä vielä sen päällä liikkumista. Hila-luokan alukset kykenevät operoimaan kohtalaisinakin jäätalvina läpi koko talvikauden, jos käytettävät uomat pidetään auki. Ne kykenevät luokituskirjansa mukaan kulkemaan yli 20 senttimetrin paksuisessa kiintojäässä, mutta yli 25 cm jääpeitteessä hakeudutaan ensisijaisesti heikompiin uomiin, joissa edetään syöksyillä. Käyttönsä aikana alusluokka on osoittautunut helpoksi käsitellä jäissä, minkä lisäksi alukset ovat kestäneet ajoa varsin vähin vaurioin runkoon asennettujen sinkkien irtoamista lukuun ottamatta. Hila-luokan kelirikkoveneet ovat niille määrätyn henkilöstömäärän ja kuljetuskapasiteetin osalta olleet taloudellisesti edullinen kuljetuskalusto linnakkeiden väliseen kelirikon aikaiseen liikenteeseen. Ne ovat pystyneet täyttämään asetetut tehtävät alusten koon ja konetehon tuottamien rajoitteiden puitteissa. == Alukset == Lähde: * Hila (273) * Harun (278) * Hästö (739) * Högsåra (830) == Lähteet == == Aiheesta muualla == Luokka:Suomen merivoimien alukset
Etelän siirtymäneuvosto

Etelän siirtymäneuvosto (STC; arabiaksi: المجلس الانتقالي الجنوبي‎ al-Majlis al-Intiqālī l-Janūbiyy) on Jemenin eteläosien separatismia tavoittelevaa Etelän liikettä edustava hallinto. Neuvoston puheenjohtajana toimii Adenin maakunnan entinen kuvernööri, kenraalimajuri Aidarouss al-Zoubeidi ja varapuheenjohtajana entinen ministeri Hani Bin Breik. Siirtymäneuvosto muodostuu 26 eteläosien johtajasta: Hadramautin, Laḥidžin, Šabwan ja Sokotran kuvernööreistä sekä etelän itsenäisyyttä kannattavista henkilöistä ja heimojohtajista. Arabiemiraatit tukee siirtymäneuvostoa sotilaallisesti. == Historia == Vuoden 2017 huhtikuun puolivälissä kiistat Jemenin presidentin Abdrabuh Mansur Hadin ja Adenin maakunnan kuvernöörin Aidarouss al-Zoubeidin välillä kärjistyivät, ja heidän joukkonsa taistelivat keskenään Adenin lentokentällä. Sen jälkeen keväällä 2017 Hadi erotti al-Zoubeidin ja ministeri Hani Bin Breikin. Etelän liikkeen kannattajat osoittivat mieltä päätöstä vastaan. Pari viikkoa myöhemmin, 11. toukokuuta 2017, al-Zoubeidi ilmoitti Etelä-Jemeniä hallinnoivan poliittisen siirtymäneuvoston perustamisesta. Hadin johtama hallitus torjui neuvoston muodostamisen. Hadi kommentoi: "Sellaiset siirrot ovat hyödyttömiä, eikä niitä tulla koskaan hyväksymään", ja neuvosto palvelee vain huthien tarkoitusperiä. Hän vaati neuvoston jäseniksi lueteltuja "ilmoittamaan selkeästi kantansa neuvostoon". Tammikuussa 2018 siirtymäneuvosto oli vallannut suurimman osan Adenia Jemenin kansainvälisesti tunnustetulta bin Daghrin hallitukselta. Siirtymäneuvosto tapasi 21. tammikuuta hallituksen edustajia ja syytti hallitusta jemeniläisten näännyttämisestä ja nälänhädästä. 28\. tammikuuta Adenissa puhkesi siirtymäneuvoston joukkojen ja hallituksen joukkojen välisiä taisteluja. Arabiemiraattien kouluttamat joukot tukivat siirtymäneuvostoa. == Tavoitteet == Tammikuussa 2018 laaditun lausunnon mukaan neuvoston tavoitteena on "kaikkien Etelä-Arabian alueiden täydellinen vapautuminen valtaavilta ja miehittäviltä joukoilta ja Etelän siviilivaltion perustaminen". Tarkoitus on "saavuttaa poliittinen, hallinnollinen ja taloudellinen itsenäisyys Sanaasta". Neuvosto aikoo "lujittaa suhdetta ja kumppanuutta arabiliittoumavaltioiden kanssa Arabiemiraattien ja Saudi-Arabian johdolla. == Lähteet == Luokka:Jemenin politiikka
Inka Mero

Inka Aura Ilona Mero (s. 1976) on suomalainen kauppatieteen maisteri, yritysjohtaja ja startup-sijoittaja. Hän toimii sijoitusyhtiö Pivot5:n hallituksen puheenjohtajana sekä usean muun yrityksen hallituksen jäsenenä. Hän työskenteli aiemmin muun muassa Sonerassa, Digiassa, Playforiassa ja Nokiassa. . Mero oli huhtikuussa 2019 yksi tieteeseen sijoittavan pääomarahasto Voima Venturesin perustajista. Tämä on nykyään hänen pääsääntöinen työnsä. Vuonna 2017 Mero työskenteli Pivot5:n ohella muun muassa Fiskarsin, Nokian Renkaitten, YIT:n ja Kamuxin hallituksissa, sekä KoppiCatchissä (vuodesta 2008, hallituksen puheenjohtaja). Talouselämä-lehti arvioi hänet Suomen talouselämän seitsemänneksi merkittävimmäksi päättäjänaiseksi. Inka Mero on pyrkinyt osallistumaan keskustelun tekoälyn ja robotiikan roolista yhteiskunnassa. Hän on nostanut esille esimerkiksi robottien tekemän työn verotuksesta mahdollisuuden. Meron perheeseen kuuluu puoliso ja kaksi lasta. ==Lähteet== ==Aiheesta muualla== *Kysyimme – Inka Mero. Mitä startup-epäonnistumisista voi oppia, Inka Mero? (19.10.2016) (kylteri.fi) *Inka Mero: Heräsimmekö kansainväliseen osaajakisaan liian myöhään? (14.8.2017, kesto 5 min) (areena.yle.fi) Luokka:Suomalaiset kauppatieteilijät Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Nokian henkilöstö Luokka:Vuonna 1976 syntyneet Luokka:Elävät henkilöt
Benelli Armi

Benelli Armi on italialainen asevalmistaja, joka aloitti osana Benelliä. Yritys on tullut tunnetuksi puoliautomaattihaulikoistaan. Puoliautomaattihaulikkomalleja on viittä eri sarjaa, Montefeltro, Raffaello, M-2, Vinci ja Super Black Eagle II sarja. Benelli aloitti joitain vuosia sitten myös pumppuhaulikoiden valmistuksen. Saatavilla on kahta pumppuhaulikkosarjaa, Nova- ja SuperNova-sarjat. Benelli valmistaa myös kiväärejä ja pistoolejahttps://www.benelli.it/fi/. == Asetyypit == Puoliautomaattihaulikot *Montefeltro *Raffaello *M-2 *Vinci *Super Black Eagle II Pumppuhaulikot *Benelli M3. *Benelli Nova *Benelli Supernova == Lähteet == Luokka:Italialaiset aseteollisuusyritykset
Laiduninan majakka

Laiduninan majakka () on tiilistä muurattu majakka, joka sijaitsee Kahtlan niemellä lähellä Asvan kylää Saarenmaalla. Majakka ei ole enää nykyisin käytössä, mutta se on suojeltu ja arkkitehtoninen muistomerkki. == Historia == Laiduninan majakka rakennettiin vuonna 1904. Sen kuusikulmainen alaosa on kalkkikiveä joidenkin julkisivun koristeiden tavoin. Kalkkikiveä on esimerkiksi osa friiseistä, karniiseista sekä ikkunoiden pielistä. Tiilestä tehty yläosa on muurattu pyöreäksi. Sen suunnittelijana pidetään Aleksandr Jaronia, joka suunnitteli vastaavia muuallekin. Majakan 26-metrisessä tornissa oli lyhtyhuone, jonka linssistö sijaitsi 27 metrin korkeudessa. Sen valo näkyi 11 mailin päähän. Pian majakan rakentamisen jälkeen oltiin sitä mieltä, että se oli väärässä paikassa ja majakan laitteet siirrettiin Kübassaareen puusta rakennettuun majakkaan. Vuonna 1920 majakka kuitenkin otettiin taas käyttöön. Se toimi käytössä vuoteen 1924 asti, jonka jälkeen majakassa ei ole ollut valoa. Majakka jäi kuitenkin merimerkiksi vuoteen 2004 asti, jolloin se poistettiin navigointimerkkitietokannasta. Nykyisin majakasta on jäljellä pelkkä kivi- ja tiilirunko. Paikallisten kertomusten mukaan betoniset kierreportaat rikkoi eräs kylänmies, jonka pässi kiipesi portaita ylös ja putosi. Tämä jälkeen mies tarinan mukaan suuttui ja repi portaat alas. Sivurakennuksista jäljellä on vain perustukset, koska niissä ollut rakennusmateriaali käytettiin uudestaan 1920-luvun lopulla. Tätä nykyä majakasta huolehtii Laiduninan majakkayhdistys. == Kuvia == Tiedosto:Laidunina majakas.jpg|Laiduninan majakka. Tiedosto:Laidunina tuletorn 2007.jpg|Laiduninan majakka vuonna 2007. Tiedosto:Laidunina majaka sisemus.jpg|Laiduninan majakan sisältä se mitä portaista on jäljellä. == Lähteet == === Viitteet === == Aiheesta muualla == *Lighthouses of Southwestern Estonia Luokka:Saarenmaan maakunnan majakat
Aksin majakka

Aksin majakka () sijaitsee Virossa Aksin saarella 26 kilometriä Tallinnasta koilliseen. == Majakan tiedot == Aksin majakka on pyöreä musta metallitorni, jossa on ollut aiemmin kolme eri kokoista valkoista sylinteriä. Niiden paneelit ovat kuitenkin lähtenee myrskyissä ja nykyisin on jäljellä vain yksi keskellä tornia. Majakka näyttää vihreää valoa 360°. Se on ollut alun perin ydinmajakka. Generaattori on kuitenkin poistettu ja korvattu aurinkopaneeleilla. Aksin saari, jolla majakka sijaitsee, on osa Pranglin saaren Natura 2000 -suojelualuetta. == Kuvia == Aksi tulepaak merelt.JPG Aksi tulepaak rannalt.JPG == Lähteet == == Aiheesta muualla == *Foghorn Publishing ... Lighthouse Explorer Database ... Aksi Light Luokka:Harjumaan majakat Luokka:Viimsi
Tommi Kainulainen

Tommi Kainulainen -nimisiä henkilöitä ovat: * Tommi Kainulainen (s. 1974), suomalainen jalkapalloilija * Tommi Kainulainen (s. 1979), suomalainen näyttelijä, teatteriohjaaja, näytelmäkirjailija ja dramaturgi
Isabelle Eberhardt

Isabelle Eberhardt (17. helmikuuta 1877 – 21. lokakuuta 1904) oli sveitsiläinen seikkailija ja kirjailija. Eberhardt oli kiinnostunut Pohjois- Afrikasta ja julkaisi 18-vuotiaana sinne sijoittuvan romaanin. Täytettyään 20 vuotta hän muutti Algeriaan, pukeutui mieheksi ja kääntyi islamiin. Mieheksi pukeutuneena Eberhardt pääsi näkemään suufilaisen Qadiriyya-veljeskunnan toimintaa, jota hän kuvasi kirjoituksissaan. Eberhardt tuki yhteiskunnan vähäosaisia, mutta oli myös avoimesti ranskalaisten siirtomaavaltaa vastaan, joten veljeilyä suufilaisten kanssa ei katsottu hyvällä. Häntä vastaan tehtiin murhayritys, jonka on epäilty olleen ranskalaisten tilaama. Murhayrityksen jälkeen Eberhardt karkotettiin Ranskan siirtomaista, mutta hän saattoi palata Saharaan mentyään naimisiin algerialaisen sotilaan kanssa. Arabian kielen taitonsa ja avioliittonsa avulla Eberhardtilla oli ainutlaatuinen sisäpiirin näkökulma mahgrebiläiseen kulttuuriin, jota hän kuvasi monissa kirjoituksissaan. Eberhardt sai surmansa äkkitulvassa Saharan autiomaassa 27-vuotiaana. Hänen jäämistössään oli monia käsikirjoituksia ja matkakertomuksia, jotka julkaistiin hänen kuolemansa jälkeen. Eberhardtin tuotannosta on suomennettu matkakertomuskokoelma Islamin siimeksessä. == Lähteet == Luokka:Sveitsiläiset kirjailijat Luokka:Vuonna 1877 syntyneet Luokka:Vuonna 1904 kuolleet
Sakari Kilpelä

Sakari Kilpelä (3. huhtikuuta 1955 Savukoski – 21. tammikuuta 2025 Helsinki) oli suomalainen toimittaja, joka työskenteli Yleisradion television ja radion ajankohtaisohjelmissa 1980-luvulta alkaen. Hän aloitti uransa Ylen Lapin radiossa ja siirtyi Yle TV2:n Ajankohtaiseen kakkoseen vuonna 1986. Kilpelä toimi osakkaana Kristiina Hanhirovan ja Pekka Hyvärisen kanssa MTV3-kanavalle ohjelmia tehneissä Suomen Uutisvirta ja HanhirovaHyvärinenKilpelä -yhtiöissäSuomen Uutisvirta Oy, YTJ:n yritys- ja yhteisöhaku. 1990-luvun ja 2000-luvun vaihteessa. Kilpelän hyökkäävinä pidetyt Jari Sarasvuon ja Paavo Arhinmäen revolverityyppiset haastattelut Yle TV1:n A-studiossa maaliskuussa 2014 herättivät keskustelua toimittajien työtavoista. Kilpelä tuli tutuksi yhtenä Yle Radio 1:n arkiaamujen Ykkösaamun vakiojuontajista loppuvuodesta 2014 alkaen. Hän siirtyi ohjelman tuottajaksi vuonna 2018.Kilpelän lopputervehdys Ykkösaamussa 8.3.2018 klo 8.59.50. Yleisradio. Tallenne Yle Areenassa, kohta 49:40. Kilpelä jäi eläkkeelle vuonna 2022. Kilpelä kuoli äkilliseen sairauskohtaukseen tammikuussa 2025. == Lähteet == Luokka:Ylen toimittajat Luokka:Vuonna 1955 syntyneet Luokka:Vuonna 2025 kuolleet
Terroria Texasissa

Terroria Texasissa (Terror in a Texas Town) on Joseph H. Lewisin ohjaama yhdysvaltalainen lännenelokuva vuodelta 1958. Elokuvan on käsikirjoittanut Hollywoodin mustalla listalla ollut Dalton Trumbo, mutta hänen nimensä sijasta käsikirjoittajaksi merkittiin Ben Perry. Halpatuotantona tehty Terroria Texasissa on Lewisin viimeinen ohjaustyö. Siksi hän saattoi ottaa riskin ja palkata käsikirjoittajaksi Dalton Trumbon, vaikkakin Trumbon suojelemiseksi nimensä antoi käyttöön lähinnä televisiosarjoja käsikirjoittanut Ben Perry. Myös näyttelijöinä on mustan listan nimiä Sterling Hayden ja Nedrick Young. Perry saa vielä Allmovie-sivustolla työstään arvion ”erittäin hyvin käsikirjoitettu”. ==Näyttelijät== == Lähteet == == Aiheesta muualla == * Luokka:Yhdysvaltalaiset lännenelokuvat Luokka:Yhdysvaltalaiset mustavalkoelokuvat Luokka:Vuoden 1958 yhdysvaltalaiset elokuvat
Elephant Square - Norsuaukio

Norsuaukio on kuvanveistäjä Hanna Vihriälän järkälemäinen graniittiveistos, joka seisoo Turussa taidemuseo Aboa Vetus & Ars Novan edustalla. Teos on Matti Koivurinnan säätiön tilaustyö Turun kulttuuripääkaupunkivuoden ja museon perustajan kauppaneuvos Matti Koivurinnan 80-vuotispäivän kunniaksi ja se paljastettiin syyskuussa 2011. Graniittiseen pintaan ei varsinaisesti ole kuvattu norsua, eläimen siluetti näkyy lohkareessa negatiivina. Taiteilija itse kuvaa teostaan jättimäiseksi muotiksi tai valtavaksi fossiiliksi, joka on järsitty kalliosta ylös. Veistoksen voi täten ajatella sekä esittäväksi että abstraktiksi taiteeksi. Kokonaisuudessaan Norsuaukio painaa noin 50 000 kiloa, on kuusi metriä leveä ja muutaman metrin korkea. Vihriälää on aina kiinnostanut kulkeminen taiteenalojen välimaastossa: aiheen outous suomalaisessa kaupungissa on taiteilijan mukaan suhteessa kiven tuttavallisuuteen. == Lähteet == Luokka:Turun patsaat ja veistokset Luokka:II kaupunginosa
LiveFIN

LiveFIN ry on valtakunnallinen populaarimusiikkitapahtumien verkosto ja etujärjestö. Jäsenistö koostuu keikkapaikoista, festivaaleista ja konserttijärjestäjistä. Yhdistys valvoo musiikkitapahtumien ja niiden järjestäjien etuja, kehittää alaa ja ajaa yhteisiä asioita antaen elävän musiikin toimijoille yhteisen äänen. Tavoitteena on tuoda populaarimusiikin tapahtumat osaksi kulttuuripoliittista keskustelua, osoittaa alan merkitys ja parantaa alan toimintaedellytyksiä. LiveFIN ry on Suomen musiikkineuvoston sekä elävän musiikin toimijoiden Euroopan kattojärjestö Live DMA:n jäsen. Vastaavia järjestöjä ovat muun muassa Ruotsin Svenska Live, Tanskan Dansk Live ja Norjan Norske Konsertarranogrer. LiveFIN ry:n jäseniä ovat esimerkiksi Tavastiaklubi, Tullikamari, Kerubi, 45 Special, Casino Helsinki, Ruisrock, Tuska Festival, Ilosaarirock, Live Nation Finland, Fullsteam Agency, Nem Agency ja Rytmikorjaamo. Luokka:Suomalaiset musiikkialan järjestöt
Dimetenamidi

Dimetenamidi (C12H18SNClO2) on tiofeeniamidijohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä, mutta Euroopan unionin alueella aineen käyttö ei ole sallittua. ==Ominaisuudet== Huoneenlämpötilassa dimetenamidi on kellertävänruskeaa siirappimaista nestettä. Yhdiste liukenee hieman veteen ja hyvin useaan orgaaniseen liuottimeen esimerkiksi etanoliin, dietyylieetteriin, asetoniin ja tolueeniin. Yhdisteen herbisidiset ominaisuudet perustuvat siihen, että se estää kasvien soluja jakaantumasta. Franz Müller & Arnold P. Applebyki: Weed Control, 2. Individual Herbicides, Ullmann's Encyclopedia of Industrial Chemistry, John Wiley & Sons, New York, 2010. Viitattu 8.3.2018 ==Valmistus ja käyttö== Dimetenamidia valmistetaan 2,4-dimetyyli-3-aminotieenin ja 2-kloori-3-metoksipropaanin välisellä reaktiolla. Viimeisessä vaiheessa tapahtuu reaktio klooriasetyylikloridin kanssa. Dimetenamidia käytetään laajakirjoisena rikkaruohomyrkkynä muun muassa maissi- ja soijaviljelmillä. Yhdisteen käyttö on sallittua rajoitetusta Yhdysvalloissa, Kanadassa ja Etelä- Afrikassa., mutta ei Euroopan unionin alueella ==Lähteet== Luokka:Kasvintorjunta-aineet
Ikaros (veistos)

Ikaros on Laila Pullisen ensimmäinen julkiseen tilaan sijoitettu veistos Turussa. Teos valmistui jo vuonna 2003 ja oli esillä ensin Wäinö Aaltosen museossa. Nykyiseen sijoituspaikkaansa Turun kaupungintalon edustalle se siirrettiin 2012 kaupungintalon 200-vuotisjuhlan kunniaksi. Pulliaisen innoittajana toimi Ikaros-myytti. Daidalos oli kreikkalainen keksijä, joka suunnitteli kuuluisan labyrintin, josta kukaan elävä ei pääsisi pois. Kuningas Midas piti labyrintissa vankinaan Minotaurusta, hirviötä, joka oli puoliksi ihminen ja puoliksi härkä. Midas vangitsi myös Daidaloksen ja hänen poikansa Ikaroksen labyrintin yläpuolella olevaan torniin, ettei Minotauruksen salaisuus tulisi yleiseen tietoon. Daidalos onnistui rakentamaan itselleen ja pojalleen siivet, joiden avulla he pääsivät pakenemaan. Isänsä neuvojen vastaisesti Ikaros lensi kuitenkin korkealle liian lähelle aurinkoa, siivet sulivat, Ikaros syöksyi mereen ja hukkui. Pullisen taideteoksessa vuorottelevat siloitettu pinta, sulkien uurteet ja rosoisuus. Teoksen siipiosa on veistetty punamustasta graniitista kuten jalustakin. Siipi muistuttaa inhimillisten unelmien ja taivaiden tavoittelun tärkeydestä sekä lankeemuksen mahdollisuudesta. == Lähteet == Luokka:Turun patsaat ja veistokset Luokka:VII kaupunginosa
Ben Harpur

Ben Harpur (s. 12. tammikuuta 1995 Hamilton, Ontario, Kanada) on kanadalainen jääkiekkopuolustaja, joka edustaa NHL-seura New York Rangersia. Harpur on edustanut urallaan myös Ottawa Senatorsia ja Nashville Predatorsia. ==Lähteet== * https://www.nhl.com/player/ben-harpur-8477433?stats=career-r- nhl&season;=null Luokka:Jääkiekon maailmanmestarit Luokka:New York Rangersin pelaajat Luokka:Ottawa Senatorsin varaamat pelaajat Luokka:Vuonna 1995 syntyneet Luokka:Elävät henkilöt
Baya

Baya on maalaiskunta Sikasson alueen Yanfolilan piirissä Malissa. Sen keskuskylä Kangaré sijaitsee Sélinguén tekojärven rannalla 115 kilometriä Yanfolilasta maanteitse pohjoiseen. Kunnassa on 24 500 ja keskuskylässä 8 700 asukasta (vuonna 2009). ==Maantiede, ilmasto ja luonto== Bayan kunta rajoittuu etelässä Yanfolilan piirin Séré Moussa Ani Samou De Siékorolén, lännessä Tagandougoun, idässä Bougounin piirin Syen Toulan ja pohjoisessa Koulikoron alueen Kangaban piirin Séléfougoun sekä Katin piirin Tiakadougou-Dialakoron kuntiin. Alue on pinnanmuodostukseltaan etupäässä tasankoa. Sankaranijoen pato muodosta Sélinguéjärven.Diawara, s. 19–20. Seutu kuuluu Sudanin ilmastovyöhykkeeseen. Kuiva ja viileä kausi kestää marraskuusta helmikuuhun, kuiva ja kuuma kausi maaliskuusta huhtikuuhun ja sadekausi toukokuusta lokakuuhun. Vuotuinen sademäärä kohoaa 1 200 millimetriin. Kasvillisuus on heinä- ja pensassavannia. Vesistöjen varsilla on galleriametsiä.Diawara, s. 20. ==Asutus== Kuntaan kuuluu viisi kylää. Kangarén ja Dalabalan kylät siirrettiin Sélinguén padon rakentamisen yhteydessä uudelle paikalleDiawara, s. 21.. Asukkaat ovat etupäässä mandinkoja. Lisäksi on bambaroita, bozoja, fulbeja, dogoneja, songhaita, soninkeja ja somonoita. Vallitseva uskonto on islam. Kunnassa on myös kristittyjä ja animisteja.Diawara, s. 23–24. ==Liikenne, elinkeinot ja palvelut== Kangarésta on päällystetty tieyhteys RN7-maantien kautta Bamakoon (135 kilometriä)Diawara, s. 16.. Sieltä pääsee myös veneellä Sankarania ja Nigerjokea pitkin Yanfolilaan, Kangabaan ja BamakoonDiawara, s. 29–30.. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, maissi, hirssi ja durra. Lisäksi kasvatetaan hedelmäpuita ja puuvillaa. Kotieläimiä ovat naudat, lampaat, vuohet, aasit ja siipikarja. Sélinguéjärvesta saadaan vuosittain noin 4 000 tonnia kalaa. Kunnassa on neljä torialuetta ja joukko kauppoja. Pienteollisuus jalostaa maataloustuotteita.Diawara, s. 28. Sélinguén vesivoimalaitos tuottaa sähköä. Bayan kunnassa toimii lastentarha, viisi julkista alakoulua, viisi kyläkoulua, kaksi yläkoulua, kuusi koraanikoulua, yksityinen lyseo ja terveydenhoito-oppilaitos. Terveyspalvelut käsittävät poliklinikan, kaksi terveyskeskusta, tutkimuslaboratorion ja viisi apteekkia. Vesihuoltoon kuuluu kaivoja, porakaivoja ja neljän kylän vesijohtoverkot. Kunnassa on sähköverkko, Sotelman ja Orangen lanka- ja matkapuhelinverkot, posti ja kaksi paikallisradioasemaa.Diawara, s. 26–29. ==Nähtävyydet ja matkailu== Paikallisia nähtävyyksiä ovat Sélinguén pato ja tekojärvi, luontokohteet ja asukkaiden kulttuuriperintöDiawara, s. 19, 25.. Kunnassa on hotelleja sekä muita majoitus- ja matkailupalvelujaDiawara, s. 30.. Maalis- huhtikuussa järjestetään vuosittainen kulttuuritapahtuma Festival de Sélingué. ==Lähteet== * ===Viitteet=== Luokka:Malin kunnat Luokka:Yanfolilan piiri
Pirkko Vallinoja

Pirkko Vallinoja on suomalainen dokumentaristi, televisiotoimittaja, -ohjaaja ja käsikirjoittaja. Hän aloitti 1960-luvun jälkipuolella Yleisradion Dokumenttitoimituksen jäsenenäHenry Tikkanen: Pääjohtaja Eino S. Repo Yleisradion ohjelmapolitiikan uudistajana 1965–1969. s. 47 Gradu, Oulun yliopisto 30.4.2013. Viitattu 8.3.2018. Vallinoja kuului työryhmään, joka teki Ylelle sarjan Yhteiset sairautemme. Sarja sai vuonna 1998 Yleisradion tasa- arvotoimikunnalta kunniamaininnan.Ylen palkintotiedotteet. Viitattu 8.3.2018 ==Lähteet== == Aiheesta muualla == * Luokka:Dokumentaristit Luokka:Suomalaiset televisiotoimittajat Luokka:Syntymävuosi puuttuu Luokka:Elävät henkilöt Luokka:Ylen toimittajat
To the Bone (Steven Wilsonin albumi)

To the Bone on brittiläisen muusikko Steven Wilsonin viides studioalbumi, joka julkaistiin elokuussa 2017. Albumi menestyi parhaiten Suomessa, jossa se ylsi Suomen virallisen listan ykköseksi. Albumi ylsi kolmen kärkeen myös Saksassa ja kotimaassaan Britannian albumilistalla. To the Bone sai kriitikoilta pääosin positiivisen vastaanoton. Albumilta julkaistiin singlenä viisi kappaletta. == Kappaleet == == Arvostelut == * AllMusic: * Imperiumi: 9/10 * PopMatters: 7/10 * Soundi: == Lähteet == Luokka:Steven Wilsonin albumit Luokka:Vuoden 2017 albumit
To the Bone

To the Bone voi tarkoittaa muun muassa seuraavia: * To the Bone, Kris Kristoferssonin albumi vuodelta 1981 * To the Bone, The Kinksin live-albumi vuodelta 1994 * To the Bone, Steven Wilsonin albumi vuodelta 2017 * To the Bone, yhdysvaltalainen draamaelokuva vuodelta 2017
Lina Strand

Lina Strand (s. 23. joulukuuta 1988 Göteborg) on ruotsalainen suunnistuksen maailmanmestari. Hän oli voittamassa viestikultaa Ruotsin sprinttiviestijoukkueessa Tarton maailmanmestaruuskilpailuissa 2017 ja viestijoukkueessa Sarpsborgissa 2019. Strömstadin maailmanmestaruuskilpailuissa 2016 Strand voitti Ruotsin sprinttiviestijoukkueessa pronssia. Henkilökohtaisilla matkoilla hän on ollut parhaimmillaan toinen pitkällä matkalla Sarpsborgin MM-kilpailuissa 2019. Tanskan maailmanmestaruuskilpailuissa 2022 Strand oli mukana Ruotsin voittaneessa sprinttiviestijoukkueessa. EM-kilpailuissa Strand on saavuttanut kultaa viestissä 2022, hopeaa viestissä 2016 ja sprinttiviestissä 2018 ja 2021 sekä pronssia viestissä 2012 ja 2018. Juniorien MM-kilpailuissa hän on saavuttanut maailmanmestaruuden viestissä 2008. Strand edustaa Göteborg Majorna OK:ta.http://runners.worldofo.com/linastrand.html == Lähteet == Luokka:Ruotsalaiset suunnistajat Luokka:Vuonna 1988 syntyneet Luokka:Elävät henkilöt
Igigi

Igigi on mesopotamian mytologiassa yhteisnimitys nuoremmille taivaan jumalille, joita johtaa Enlil.Jordan 1992, s. 130 Akkadilaisilla se oli nimitys taivaassa asuville suurille jumalille, joiden vastakohtana olivat alamaailman Anunnaka eli Anunnaki.Lurker 1987, s. 86 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Mesopotamialaiset jumaluudet
Ulla Heino

Ulla Tuulikki Heino (s. 26. heinäkuuta 1942 Pori)Veli-Matti Autio: Suomen Historiallisen Seuran matrikkeli 1875–2007, s. 56. Suomalaisen Kirjallisuuden Seura, Helsinki 2007. on suomalainen historioitsija, filosofian tohtori, apulaisprofessori ja Suomen historian dosentti Turun yliopistossa. Hänen painopistealueitaan ovat 1600–1800-luvun sosiaali- ja taloushistoria, paikallishistoria sekä ympäristöhistoria.Ulla Heino. Turun yliopisto. Viitattu 8.3.2018 Hän on julkaissut tutkimusaiheistaan useita teoksia. == Teokset == * Merikarvian Ylikylän, Alakylän ja Pappilankylän väestö 1870-1970: Tilastollinen selvitys Merikarvian kirkonkylän väestökehityksestä. Turku, 1971. (Turun yliopiston kylätutkimusryhmän julkaisuja 9.) * Ahlaisten historia. kirj. Ulla Heino. Pori: Porin kaupunki, 1979 ISBN 951-99220-1-6. * Nousiaisten historia. 2. julk. Nousiaisten kunta, Nousiaisten seurakunta; kirj. Ulla Heino. Nousiainen: Nousiaisten kunta: 1980 ISBN 951-99278-1-6., ISBN 951-99278-2-4. * Naantalin työväenyhdistys 1894-1984: 90 toiminnan vuotta: taustoja, tapahtumia, tulevaisuuden näkymiä. Julk.: Naantalin työväenyhdistys. Naantali: Naantalin työväenyhdistys, 1984 ISBN 951-99586-8-1. * Käsityö ja sen tekijät 1600-luvun Satakunnassa. Ulla Heino. Hki: Suomen historiallinen seura, 1985 (Historiallisia tutkimuksia 127, ISSN 0073-2559) ISBN 951-9254-59-5. * Vuojoki. Ulla Heino. Eurajoki: Eurajoen kunta, 1986 * Eurajoen historia. 1. Ulla Heino, Jukka Luoto, Unto Salo. Eurajoki: Eurajoen kunta: 1987 ISBN 951-99888-1-5. * Eurajoen historia. 2. Ulla Heino; Eurajoen historiatoimikunta: Juhani Niinimäki ym. Eurajoki: Eurajoen kunta: 1990 ISBN 952-90-2551-3. * Eurajoen historia. 3. Ulla Heino. Eurajoki: Eurajoen kunta: 1992 ISBN 952-90-4071-7. * Täällä Suomen synnyinmuistot. toimituskunta: Martti Anttonen ym; kirjoittajat: Ulla Heino ym: 1987 ISBN 951-99888-1-5. * Eurajoen historia. 2. Ulla Heino; Eurajoen historiatoimikunta: Juhani Niinimäki ym. Turku: Varsinais-Suomen maakuntaliitto, 1992 ISBN 951-9054-24-3. * Rauma: idylliä ja tehokkuutta 1875-2000. Ulla Heino. Rauma: Rauman kaupunki, 2002 ISBN 951-96081-3-3. ===Toimittajana=== * Lounais-Suomen sotaorpojen muistelmia. 2, Isän kaipuu. Lounais-Suomen Sotaorvot ry, 2015 * Fundera tar längsta tiden, sa skräddarn, då han sydde byxor : frågeställningar och problem kring hantverksforskning från medeltiden till skråväsendets upplösning, redaktörer: Ulla Heino och Kirsi Vainio-Korhonen, Turun yliopisto, 1997 (Julkaisuja / Turun yliopisto, historian laitos 42, ISSN 0357-2129). ISBN 951-29-0944-8. == Lähteet == Luokka:Turun yliopiston professorit Luokka:Suomalaiset professorit Luokka:Suomalaiset historioitsijat Luokka:Vuonna 1942 syntyneet Luokka:Elävät henkilöt
Carita Backström

Carita Backström (s. 1943) on suomalainen toimittaja, koulutukseltaan filosofian kandidaatti.Mottagare av Publicistpriset 1957-1990, Finlands svenska publicistförbund. Viitattu 8.3.2018 Backström on tehnyt vuonna 1968 Beatles-aiheisen pro gradu -tutkielman ”The Literary Beatle. John Lennon och Nonsensetraditionen”.Toni Lahtinen & Markku Lehtimäki, toim.: Ääniä äänien takaa. Tulkintoja rocklyriikasta. Viitattu 8.3.2018 Backström on saanut vuonna 1986 Topelius-palkinnonTopelius-priset (publicistpriset), Pristagare, Svenska folkskolans vänner. Viitattu 8.3.2018 ==Julkaisut== * Tietokone yhteiskunnassa = Datamaskinen i samhället, Carita Backström, Christian Sundgren. Helsinki: Yleisradio, 1972 (Yleisradion julkaisusarja; 36.) * Blad ur arbetets historia = Sivuja työn historiasta: 2, Martti Ahti, Carita Backström. Helsinki: Yleisradio, 1975 (Yleisradion julkaisusarja; 1975: 1, 47.) * Tulevaisuuden topparoikka: muistiinpanoja Baikalin-Amurin ratatyömaalta, Carita Backström; suom. Kristiina Rikman. Espoo: Weilin + Göös, 1979. ISBN 951-35-1948-1 * Adressaten okänd, Vivica Bandler i samarbete med Carita Backström. Helsingfors: Schildt, 1992 ISBN 951-50-0571-X ** Vastaanottaja tuntematon, Vivica Bandler yhteistyössä Carita Backströmin kanssa; suomentanut Juha Siltanen. Helsingissä: Otava, 1992. ISBN 951-1-12479-X * Uudenmaankatu - Nylandsgatan 31, 1909-2009, toimituskunta: Carita Backström ja Jertta Ratia, Helsinki: Asunto-osakeyhtiö Uudenmaankatu 31, 2009 ISBN 978-952-92-6050-8 == Lähteet == Luokka:Suomalaiset toimittajat Luokka:Vuonna 1943 syntyneet Luokka:Elävät henkilöt
Raija Mattila

Raija Aulikki Mattila (s. 10. huhtikuuta 1956 Helsinki) on assyriologian dosentti Helsingin yliopistossa ja Suomen Lähi-idän instituutin entinen johtaja. Mattila toimi instituutin johtajana vuosina 2005–2008, jolloin instituutin käyttöön ostettiin historiallinen Zeitunan talo Damaskoksen Vanhasta kaupungista. Mattilan kaudella vuonna 2007 julkaistiin myös ensimmäinen laajamittainen suomi–arabia-sanakirja. Mattila palasi instituutin johtajaksi vuosiksi 2014–2020. Mattila valmistui filosofian maisteriksi Helsingin yliopistosta vuonna 1985, pääaineena assyriologia. Vuonna 2000 Mattila väitteli tohtoriksi (assyriologia, Helsingin yliopisto). == Lähteet == *Suomen Lähi-idän instituutti *Suomen Lähi-idän instituutin säätiö === Viitteet === Luokka:Suomalaiset assyriologit Luokka:Vuonna 1956 syntyneet Luokka:Elävät henkilöt
Anja Alanne

Anja Alanne (s. 1937Kuntavaalit 2012 Viitattu 8.3.2018) on suomalainen tiedotusjohtaja. Hän on ollut Jyväskylän kaupungin tiedotusjohtajaJorma Rahkonen: Harjulla on humissut 500 kertaa Keskisuomalainen 21.12.2014. Viitattu 8.3.2018. Alanne perusti Puolangalle sienifestivaalin Malikasta maitorouskuun vuonna 1998.Petri Hakkarainen: Suomen suurin eliö on mesisieni. Kaleva 11.8.2002. Viitattu 8.3.2018 == Teokset == * Kirjeitä Moskovasta, Tammi, 1982 ISBN 951-30-5751-8 * Syö pois sieni - Malikasta Maitorouskuun -sienifestivaalin sienikeittokirja. 1996. == Lähteet == Luokka:Suomalaiset tiedottajat Luokka:Vuonna 1937 syntyneet Luokka:Elävät henkilöt
Tamar (Raamattu)

Tamar (hepr. תָּמָר, kreik. Θαμαρ, vuoden 1938 raamatunsuomennoksessa Taamar) on Ensimmäisessä Mooseksen kirjassa mainittu Juudan miniä. Tamar on myös Peresin ja Serahin äiti. == Vanhassa testamentissa == Ensimmäisen Mooseksen kirjan luvussa 38 Tamar menee naimisiin Juudan vanhimman pojan Erin kanssa. Erin kuoltua kelvottomuutensa tähden lankousavioliitto velvoittaa Tamaria solmimaan avioliiton Erin nuoremman veljen Onanin kanssa. Koska Onan ei tahdo tehdä Juudalle jälkeläisiä, Jumala antaa tämän kuolla. Niinpä Tamar muuttaa isänsä kotiin odottamaan, kunnes Juudan kolmas poika Sela on kylliksi vanha avioliittoon. Juuda ei kuitenkaan tahdo naittaa poikaansa Tamarille, minkä seurauksena Tamar tekeytyy prostituoiduksi ja saa Juudan itsensä hedelmöittämään hänet. Lopulta Tamar synnyttää Juudalle kaksoset Peresin ja Serahin. Ruutin kirjassa (Ruut 4:12–22) Tamar ja hänen poikansa Peres mainitaan sukuluettelossa Daavidin esivanhempina. Sen mukaisesti heidät mainitaan lisäksi Matteuksen evankeliumin alussa olevassa sukuluettelossa Jeesuksenkin kaukaisina esivanhempina. == Lähteet == Luokka:Vanhan testamentin henkilöt
Astypalaia

Astypalaia (, , ”Vanha kaupunki”; ) voi viitata seuraaviin: * Astypalaia, kreikkalaisen mytologian hahmo * Astypálaia, saari Kreikassa ** Astypálaia, kunta Etelä-Egean saarten alueella Kreikassa ** Astypálaia eli Chóra, saaren pääkylä * Astypalaia, antiikin aikainen kaupunki samannimisellä saarella * Astypalaia, antiikin aikainen kaupunki Kosin saarella * Astypalaia, antiikin aikainen kaupunki tai muu paikka Samoksella, mahdollisesti Samoksen kaupungin akropolis tai kaupungin osa * Astypalaia, niemi antiikin Attikan länsirannikolla Zosterin ja Sunionin niemien välillä * Astypalaia, niemi antiikin Kaariassa lähellä Myndosta == Lähteet ==
Aulon

Aulon () tai Avlónas (, ) voi viitata seuraaviin paikkoihin Kreikassa: == Antiikki == * Aulon, antiikin aikainen asutus Attikassa * Aulon, antiikin aikainen kaupunki Kreetan saarella * Aulon, antiikin aikainen kaupunki Messeniassa == Nykyaika == * Avlónas, kaupunki Oropóksen kunnassa Itä-Attikan alueyksikössä Attikan alueella * Avlónas, Kými-Alivérin kunnan kunnallisyksikkö Euboian alueyksikössä Keski-Kreikan alueella * Avlónas, kylä ja Trifylían kunnan kunnallisyksikkö Messenian alueyksikössä Peloponnesoksen alueella
Diakrioi

Diakrioi () voi viitata seuraaviin paikkoihin Kreikassa: * Diakrioi, antiikin aikainen kaupunki Euboian saarella * Diakrioi, antiikin aikainen kaupunki Rhodoksen saarella == Katso myös == * Diakria, alue antiikin Attikassa
Leena Niemistö

Leena Katariina Niemistö, o.s. Lammenranta, (s. 1963) on suomalainen lääkäri, hallitusammattilainen, startup-sijoittaja ja kulttuurivaikuttaja. Niemistö valmistui Helsingin yliopistosta lääketieteen lisensiaatiksi vuonna 1988, fysiatrian erikoislääkäriksi vuonna 2000 ja sittemmin edelleen lääketieteen tohtoriksi. Hänen englanninkielinen väitöskirjansa (2005) vertaili kroonisen alaselkäkivun hoitotapoja ja oli otsikoitu A randomized controlled trial of combined manipulative therapy, stabilizing exercises, and specialist consultation compared to specialist consultation alone for chronic low back pain. Niemistö toimi Ortonissa fysiatrian erikoislääkärinä vuosina 1997–2004. Hän oli helsinkiläisen lääkärikeskus Dextran toimitusjohtaja ja pääomistaja, kun Pihlajalinna vuoden 2012 lopulla osti yhtiön osake-enemmistön (60 prosenttia osakekannasta). Sen jälkeen hän oli vuoteen 2016 saakka Dextran myynnillä vaurastunut Pihlajalinnan varatoimitusjohtaja, kun hän samalla jatkoi tytäryhtiöksi muuttuneen Dextran toimitusjohtajana (2003–2016). Huhtikuussa 2016 hän luopui operatiivisista tehtävistä Pihlajalinnassa eli L&E; toimialan (lääkärikeskukset ja erikoissairaanhoito) johtajuudesta (tehtävässä 2013–2016), yrityksen varatoimitusjohtajuudesta ja johtoryhmän jäsenyydestä. Dextrasta oli tehty Pihlajalinnan aputoiminimi ja L&E; toimialan brändi. Vuonna 2017 Niemistö toimi muun muassa Elisan, Stockmannin, Pihlajalinnan ja Raision hallitusten jäseninä. Hän oli samana vuonna sijoittajana mukana 19 kasvuyrityksessä. Talouselämä-lehti arvioi hänet Suomen talouselämän toiseksi merkittävimmäksi päättäjänaiseksi Sari Baldaufin jälkeen (2017). Leena Niemistö on naimisissa ekonomi, suursijoittaja Kari Niemistön kanssa. Heillä on kolme lasta. Leena ja Kari Niemistö tunnetaan kuvataidealalla muun muassa toiminnastaan Kari Niemistön vanhempien perustamassa Ars Fennica -säätiössä, joka jakaa vuosittain arvostetun Ars Fennica -palkinnon. Heitä pidetään myös taiteenkeräilijöinä. Leena Niemistö on toiminut vuodesta 2016 lähtien myös Suomen kansallisoopperan ja -baletin hallituksen puheenjohtajana. ==Lähteet== ==Aiheesta muualla== *Talouselämän haastattelussa Leena Niemistö: vinkit startup-sijoittajalle (3.9.2015) (youtube.com) *[https://kansalliskirjasto.finna.fi/Record/fennica.917131 Kallio, Juha; Niemistö, Leena; Westerlund, Virva & Wuorenrinne, Leena (2009) Dextra – se oikea (Lääkärikeskus Dextran 45-vuotishistoriikki, ISBN 978-952-92-5254-1 *Leena Niemistö. Pihlajalinna Plc. MD, PhD (researchgate.net) *Twitter:LNiemist (twitter.com) Luokka:Suomalaiset lääkärit Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Vuonna 1963 syntyneet Luokka:Elävät henkilöt
Hilja Niku

Hilja Maria Niku (myös Hilja-Maria Niku, o.s. Oinonen, 4. marraskuuta 1898 Kuopio – 10. lokakuuta 1985 Lahti) oli suomalainen voimistelunopettaja. Niku suoritti voimistelunjohtajan kurssin vuonna 1919 ja teki sen jälkeen opintomatkoja Eurooppaan, Afrikkaan ja Amerikkaan. Työuransa hän teki voimistelunopettajana muun muassa Jyväskylässä, jossa hän oli kaupunginvaltuuston jäsenenä vuosina 1948–1952. Lahteen muutettuaan hän oli myös siellä kaupunginvaltuuston jäsenenä 1957–1968. Hän oli presidentin valitsijamies vuosina 1950 ja 1962 sekä kokoomuksen puoluehallituksen jäsen vuosina 1950–1957. Hän toimi eri järjestöissä ja julkaisi runsaasti lehtipakinoita nimimerkillä Hilja Maria.Kuka kukin on 1978, s. 639. Runeberg.org. Viitattu 14.2.2021. Nikun vanhemmat olivat vahtimestari Juho Vilho Oinonen ja Amanda Fredriikka Törrönen. Hänen puolisonsa oli vuodesta 1923 hiihtäjä Tapani Niku. Heille syntyi kuusi lasta, joista yksi on tietokirjailija Risto Niku ja toinen oli metsäneuvos Väinö Niku. ==Lähteet== ==Aiheesta muualla== * MM-kisat toista kertaa Lahdessa (1938). Yhtenä selostajana Hilja-Maria Niku. Ylen Elävä arkisto. Luokka:Jyväskylän kaupunginvaltuutetut Luokka:Lahden kaupunginvaltuutetut Luokka:Pakinoitsijat Luokka:Suomalaiset opettajat Luokka:Kansallisen Kokoomuksen poliitikot Luokka:Vuonna 1898 syntyneet Luokka:Vuonna 1985 kuolleet
Dikaia

Dikaia (, ) voi viitata seuraaviin: * Dikaia, antiikin aikainen kaupunki nykyisellä Chalkidikín niemimaalla * Dikaia, antiikin aikainen kaupunki Traakiassa
Eion

Eion () voi viitata seuraaviin antiikin aikaisiin kaupunkeihin: * Eion, kaupunki Traakiassa Strymon-joen varrella lähellä Amfipolista * Eion, kaupunki muualla Traakiassa
Ekhinos

Ekhinos (, ) tai Echínos () voi viitata seuraaviin: * Ekhinos, antiikin aikainen kaupunki Akarnaniassa Kreikassa * Ekhinos, antiikin aikainen kaupunki Thessaliassa Kreikassa * ekinus, doorilaisen ja joonialaisen kapiteelin osa klassisessa arkkitehtuurissa * Echínos, kaupunki Mýkin kunnassa Xánthin alueyksikössä Itä-Makedonian ja Traakian alueella Kreikassa * Echinus, merisiilien suku
Eurymenai

Eurymenai (, ) tai Evrymenés (, ) voi viitata seuraaviin: == Antiikki == * Eurymenai, antiikin aikainen kaupunki Epeiroksessa * Eurymenai, antiikin aikainen kaupunki Thessaliassa == Nykyaika == * Evrymenés, Zítsa kunnan kunnallisyksikkö ja entinen kunta Ioánninan alueyksikössä Epeiroksen alueella * Evrymenés, Agián kunnan kunnallisyksikkö ja entinen kunta Lárisan alueyksikössä Thessalian alueella
Galepsos

Galepsos (, ) voi viitata seuraaviin: * Galepsos, antiikin aikainen kaupunki nykyisellä Chalkidikín niemimaalla * Galepsos, antiikin aikainen kaupunki Traakiassa
Keryneia

Keryneia (, , ) voi viitata seuraaviin: * Keryneia, antiikin aikainen kaupunki Akhaiassa Kreikassa * Keryneia, antiikin aikainen kaupunki Kyproksen saarella ** Kyrenia eli Kerýneia, nykyinen kaupunki ja kunta Kyproksen saarella * Skepastó eli Kerýneia, vuori Peloponnesoksen niemimaalla Kreikassa
Heli Ruokamo

Heli Ruokamo (s. 1967Fennican haku) on Lapin yliopiston kasvatustieteiden tiedekunnan mediakasvatuksen professori ja varadekaani.Yhteystiedot, Kasvatustieteiden tiedekunta. Lapin yliopisto. Viitattu 8.3.2018 Ruokamo oli 15.6.2016–15.12.2016 Stanfordin yliopistossa lääketieteelliseen tiedekuntaan kutsuttuna vierailevana tutkijana. Vierailu liittyi tutkimushankkeeseen, jossa kehitetään terveydenhuollon simulaatiopedagogiikkaa, kriittistä viestintää ja terveydenhuollon prosesseja sekä näihin liittyviä teknologioita. Ruokamo ja Keskitalo vieraileviksi tutkijoiksi Stanfordin yliopistoon. Lapin yliopisto 31.8.2016. Viitattu 8.3.2018 Ruokamo on 2018–2020 Cicero Learning -verkoston ja johtoryhmän jäsen.Professori Heli Ruokamo Cicero Learning-verkoston jäseneksi ja johtoryhmään. Lapin yliopisto 31.1.2018. Viitattu 8.3.2018 == Lähteet == == Aiheesta muualla == * Julkaisut ja tehtävät Luokka:Suomalaiset kasvatustieteilijät Luokka:Suomalaiset professorit Luokka:Lapin yliopiston professorit Luokka:Vuonna 1967 syntyneet Luokka:Elävät henkilöt
Fatou Bensouda

Fatou Bom Bensouda, o.s. Nyang (s. 31. tammikuuta 1961 Banjul, Gambia) on gambialainen juristi ja poliitikko. Hän aloitti vuonna 2012 Kansainvälisen rikostuomioistuimen pääsyttäjänä. Bensouda oli 1998–2000 Gambian oikeusministeri ja 2001–2004 Ruanda-tuomioistuimen lainopillinen neuvonantaja. == Nuoruus ja opiskelu == Fatou Nyang syntyi vuonna 1961 Banjulissa. Hänen isänsä Omar Gaye Nyang oli autokuski ja painipromoottori. Isä oli moniavioinen muslimi, ja hänellä oli kaksi vaimoa ja yli kymmenen lasta. Omar Nyang kuoli diabetekseen, kun Fatou oli vielä nuori. Bensouda opiskeli 1982–1986 Nigeriassa Ifen yliopistossa ja 1986–1987 Nigerian Law Schoolissa. Hän sai asianajajan oikeudet vuonna 1987 sekä Gambiassa että Nigeriassa. Maisteriksi hän opiskeli myöhemmin Maltalla Kansainvälisessä merioikeusinstituutissa. Hänestä tuli ensimmäinen gambialainen kansainvälisen merioikeuden asiantuntija. == Ura == Dawda Jawara hallintokaudella 1987 Bensouda nimitettiin valtion asianajajaksi ja helmikuussa 1994 varavaltakunnansyttääjäksi. Julkisasiamiehenä hän toimi 1996–1998. Elokuussa 1998 Bensouda valittiin Gambian oikeusministeriksi. Hän toimi tehtävässä presidentin ja hallituksen korkeimpana lainopillisena neuvonantajana. Bensouda sai kiitosta muun muassa ihmisoikeusjärjestöiltä nopeista toimista naisiin ja lapsiin kohdistuneissa väkivaltatapauksissa. Hänet erotettiin kuitenkin virasta maaliskuussa 2000. Bensouda toimi 2000–2002 yksityisenä asianajajana ja sen jälkeen pankin asianajajana. Hänet valittiin 2001 Ruanda-tuomioistuimen lainopilliseksi neuvonantajaksi ja oikeudenkäyntiasianajajaksi. Hän eteni siellä vanhemmaksi neuvonantajaksi ja yksikön johtajaksi. Bensoudasta valittiin elokuussa 2004 Kansainvälisen rikostuomioistuimen apulaissyyttäjä. Vuonna 2011 hänet valittiin Luis Moreno Ocampon seuraajaksi rikostuomioistumen pääsyyttäjäksi. Virkavalansa hän vannoi 15. kesäkuuta 2012. Bensouda aloitti 2015 alustavan tutkinnan Palestiinasta, minkä jälkeen hän joutui Israelin uhkausten kohteeksi. == Yksityiselämä == Marokkolaistaustainen gambialainen liikemies Philip Bensouda on Fatoun aviomies. Heidän kahdesta lapsestaan toinen ammuttiin kuoliaaksi vuonna 2017 Saint Paulissa. == Lähteet == == Aiheesta muualla == Luokka:Gambialaiset poliitikot Luokka:Oikeusministerit Luokka:Syyttäjät Luokka:Vuonna 1961 syntyneet Luokka:Elävät henkilöt
Khios (täsmennyssivu)

Khios (, ) tai Chíos () voi viitata seuraaviin: * Chíos, antiikin Khios, saari Kreikassa ** Chíos, alueyksikkö Pohjois-Egean saarten alueella ** Chíos, kunta Chíoksen alueyksikössä ** Chíos, kaupunki Chíoksen kunnassa samannimisellä saarella * Khios, antiikin aikainen kaupunki Khioksen saarella Jooniassa * Khios, antiikin aikainen kaupunki Kaariassa
Khen

Khen (, myös ; ) voi viitata seuraaviin: * Khen, antiikin aikainen kaupunki Lakoniassa Kreikassa * Khen, antiikin aikainen kaupunki Thessaliassa Kreikassa == Katso myös == * Chen, useita merkityksiä
Jane March

Jane March eli Jane March Horwood (s. 20. maaliskuuta 1973 Edgware, Lontoo, Englanti) on englantilainen näyttelijä, jonka ensimmäinen roolityö oli nuoren vietnamilaisessa sisäoppilaitoksessa opiskelleen tytön rooli Marguerite Durasin elämäkerralliseen novelliin perustuneessa elokuvassa Rakastaja (L'amant) vuonna 1992. Jane March syntyi Lontoossa maaliskuussa 1973. Hänen vanhempansa ovat englantilais-espanjalainen luokanopettaja Bernard Horwood ja vietnamilais-kiinalainen Jean Horwood. 14-vuotiaana March voitti mallikilpailun ja toimi sen jälkeen valokuvamallina eri julkaisuissa. Ohjaaja Jean-Jaques Annaud huomasi hänet Just Seventeen -lehden kansikuvasta ja tarjosi hänelle naispääosaa elokuvassa Rakastaja. Kaksi vuotta myöhemmin hänellä oli rooli Richard Rushin ohjaamassa eroottisessa trillerissä Yön väreet (Color of the Night), jonka pääosaa esitti Bruce Willis. Omien sanojensa mukaan March ei lainkaan pitänyt elokuvan käsikirjoituksesta, mutta suostui rooliin koska pääsisi näyttelemään Bruce Willisin kanssa. Elokuvan kuvausten aikana March alkoi seurustella elokuvan tuottajan Carmine Zorrozan kanssa ja heidät vihittiin kesällä 1993 lyhyessä seremoniassa, jossa todistajina olivat Bruce Willis ja silloinen vaimonsa Demi Moore. Pari erosi virallisesti vuonna 2001 asuttuaan eri osoitteissa jo vuodesta 1997 asti.https://www.imdb.com/name/nm0001506/bio?ref_=nm_ov_bio_sm Toistaiseksi viimeisen roolityönsä March teki vuonna 2013 fantasiaelokuvassa Jack the Giant Killer. ==Lähteet== Luokka:Vuonna 1973 syntyneet Luokka:Englantilaiset näyttelijät Luokka:Elävät henkilöt
Korykos

Korykos (, ) voi viitata seuraaviin: * Korykos, antiikin aikainen kaupunki Jooniassa * Korykos, antiikin aikainen kaupunki Kilikiassa * Korykos, antiikin aikainen kaupunki Lyykiassa * Korykian luola, luola Parnassos-vuorella Kreikassa
Soloi

Soloi (, ) voi viitata seuraaviin: * Soloi, antiikin aikainen kaupunki Kilikiassa * Soloi, antiikin aikainen kaupunki Kyproksen saarella
Trakhis

Trakhis (, ) voi viitata seuraaviin: * Trakhis, antiikin aikainen kaupunki Fokiissa Kreikassa * Trakhis, antiikin aikainen kaupunki Thessaliassa Kreikassa
Issoire

Issoire on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 37 kilometriä departementin pääkaupungista Clermont-Ferrandista etelään, Couze Pavin -joen varrella. Couze Pavin on Allierjoen sivujoki. Kaupungin historiallisessa keskustassa on runsaasti taloja 1400-luvulta, kuten yksityisasunnot Hôtel Bohier ja Hôtel Clément. Kaupungin tärkein nähtävyys on romaaninen Pyhän Austremoinen luostarikirkko (Église Saint-Austremoine). Se on valmistunut 1100-luvun alussa. Kirkko kunnostettiin 1800-luvulla, ja se on yksi Auvergnen suurimmista kirkoista. Kaupungin keskustassa olevaan kellotorniin (Tour de l'Horloge) pääsee kiipeämään. Sieltä on panoraamanäkymä yli kaupungin.Auvergnen matkailusivut Tiedosto:Issoire_hôtel_Bohier.JPG|Hôtel Bohier Tiedosto:Issoire_hôtel_Clément_et_arcades.JPG|Hôtel Clément Tiedosto:Issoire_- _Tour_de_l'Horloge.jpg|Kellotorni ==Lähteet== ==Aiheesta muualla== Luokka:Puy-de-Dômen kunnat